Свим основним и средњим школама

**ТАКМИЧЕЊЕ У РЕЦИТОВАЊУ – ОПШТИНСКИ НИВО – РЕЗИМЕ**

Поштовани,

Будући да је прво званично Такмичење у рецитовању у Републици Српској организовано ове године имало јако добар одзив и да је на нашу адресу стигло преко 250 снимака (млађи и средњи узраст), овим путем се захваљујемо што сте показали заинтересованост и вољу за његовањем и чувањем нашег језика и говора.

Бодовање такмичара се вршило по сљедећим критеријумима:

1. Одабир пјесме / прилагођеност полу и узрасту
2. Акцентуација
3. Говорна изражајност
4. Умјетничка интепретација

Најчешће заступљени пјесници на општинском нивоу такмичења за млађи и средњи узраст ове године били су Десанка Максимовић и Мирослав Антић.

Грешке које су се најчешће понављале:

**Гутање вокала**

Ученици су изговарили: вол'ла, бол'ла, мисл'ла, јас'новачка, лет'ла, говор'ла, бол'ло, кол'ко, потек'о, цедуљ'це, вид'ћеш, дан'ма, нед'љама, звиж'ћем, полуп'о, глед'о...

У самом представљању на почетку снимка већина ученика такође не изговара све вокале: ,,Моја уч'тељ'ца, моја наставн'ца, изрец'товаћу...“

**Отпјевавање посљедњих ријечи у стиховима**

Говорење поезије подразумијева потпуно разумијевање онога о чему говориш. Отпјевавање – најчешће посљедње ријечи у стиху – помјера нагласак, брише или мијења смисао говорне и мисаоне цјелине, те се тиме нарушава квалитет саме интерпретације. Неријетко је то било опонашање како неко наш (ментор или родитељ) говори те стихове, тако да је ученик опонашао говор стихова некога из своје околине.

**Глас**

Имитирање и опонашање гласа ментора или различитих узора са интернета, чиме се губио тембр (боја, квалитет гласа) ученика.

**Истицање непотребног логичког акцента**

**/**О теби нећу говорити ником./ $–$ наглашавањем ријечи НЕЋУ губи се смисао стиха. Могуће је истаћи двије вриједности: о коме – **о теби**, или коме – **ником**.

**/**Зашуминекаква златна трска/ – наглашавањем ријечи НЕКАКВА (уз то са неправилним акцентом, краткосилазним на вокалу А) губи се смисао стиха.

**Акценти**

Ово такмичење је, прије свега, организовано како бисмо његовали наш језик и културу говора. Готово да нема ученика који је беспрекорно говорио своју пјесму, без акценатских грешака. На ово посебно скрећемо пажњу менторима како би усмјерили своје ученике да, приликом припремања пјесме, пажњу обрате и на изговор/акцентовање ријечи.

Такође, ментори би такмичарима требало да скрену пажњу на заузимање исправног става за вријеме говорења, као и на основе доброг и јасног говора (гласноћу, правилну артикулацију гласова, ангажовање цјелокупног говорног апарата, темпо, ритам и интонацију).

Посебно уважавајући чињеницу да је вријеме за припрему било кратко, констатујемо како је неопходно да сви заједно у будућности интензивно радимо на развоју и његовању говорних вјештина.

 С уважавањем,

организатори

**УПУТСТВО ЗА СПРОВОЂЕЊЕ РЕГИОНАЛНОГ НИВОА ТАКМИЧЕЊА У РЕЦИТОВАЊУ**

**ЗА ОСНОВНЕ ШКОЛЕ**

Регионалнотакмичење урецитовању за основне школе биће одржано 10. априла 2021. године. На сајту Републичког педагошког завода објављене су ранг-листе такмичара који су се на регионално такмичење пласирали учешћем на општинском нивоу или директним пласманом (општине са само једном школом).

Како бисмо подстакли напредовање ученика између два нивоа такмичења, молимо Вас да нам за регионални ниво пошаљете нове снимке са рецитацијама. **Пјесма која се говори мора бити иста на свим нивоима такмичења.**

 Пропозиције за регионални ниво такмичења остају исте као и за општински:

* снимци за млађи и средњи узраст могу трајати највише 3 минута;
* на такмичењу је могуће говорити само поезију (лирска проза, говори, бесједе и сл. нису дозвољени);
* снимци се достављају **искључиво** на имејл адресу takmicenje.recitovanje@gmail.com;
* крајњи рок за достављање снимака је 5. април 2021. године;
* уз снимке рецитације **неопходно** је доставити: име и презиме такмичара, разред, назив школе, мјесто, име ментора, назив пјесме и име аутора;
* датотеке именовати на сљедећи начин: име и презиме такмичара\_општина

НАПОМЕНА: Снимци које достављате драстично варирају величином, због чега је начин слања произвољан. Уколико су датотеке веће од 25MB и не можете их послати као стандарни прилог уз поруку, користите неки од сервиса за посредовање или драјвове (WeTransfer, GDrive, OneDrive и сл.). Уколико користите OneDrive који је интегрисан у систем електронског дневника / школски Мајкрософт пакет, обавезно провјерите да ли је **приступ датотеци откључан**!

**ЗА СРЕДЊЕ ШКОЛЕ**

Регионалнотакмичење урецитовању за средње школе биће одржано 3. априла 2021. године.

 **Пропозиције**:

* снимци за старији узраст могу трајати највише 4 минута;
* на такмичењу је могуће говорити само поезију (лирска проза, говори, бесједе и сл. нису дозвољени);
* снимци се достављају **искључиво** на имејл адресу takmicenje.recitovanje@gmail.com;
* крајњи рок за достављање снимака је 29. март 2021. године;
* уз снимке рецитације **неопходно** је доставити: име и презиме такмичара, разред, назив школе, мјесто, име ментора, назив пјесме и име аутора;
* датотеке именовати на сљедећи начин: име и презиме такмичара\_општина

НАПОМЕНА: Снимци које достављате драстично варирају величином, због чега је начин слања произвољан. Уколико су датотеке веће од 25MB и не можете их послати као стандарни прилог уз поруку, користите неки од сервиса за посредовање или драјвове (WeTransfer, GDrive, OneDrive и сл.). Уколико користите OneDrive који је интегрисан у систем електронског дневника, обавезно провјерите да ли је **приступ датотеци откључан**!